Tarybos Reglamentas (EB) Nr. 1356/96
1996 m. liepos 8 d.
dėl bendrųjų taisyklių, taikytinų prekių ar keleivių vežimui vidaus vandenų keliais tarp valstybių narių, siekiant užtikrinti laisvę teikti tokias transporto paslaugas
EUROPOS SĄJUNGOS TARYBA,
atsižvelgdama į Europos bendrijos steigimo sutartį, ypač į jos 75 straipsnį,
atsižvelgdama į Komisijos pasiūlymą [1],
atsižvelgdama į Ekonomikos ir socialinių reikalų komiteto nuomonę [2],
veikdama pagal sutarties 189c straipsnyje nustatytą tvarką [3],
kadangi bendros transporto politikos suformavimas, be kita ko, apima ir bendrų taisyklių, reglamentuojančių patekimą į tarptautinio prekių ir keleivių pervežimo vidaus vandenų keliais Bendrijos teritorijoje rinką, nustatymą; kadangi šios taisyklės privalo būti suformuluotos taip, kad padėtų sukurti vidaus transporto rinką;
kadangi šios vienodos patekimo į rinką priemonės taip pat apima ir laisvę teikti paslaugas, pašalinant visus apribojimus paslaugų teikėjui dėl jo tautybės arba dėl to, kad jis yra įsisteigęs ne toje valstybėje narėje, kurioje bus teikiama paslauga;
kadangi prisijungus naujoms valstybėms narėms tarp valstybių narių atsirado įvairių susitarimų dėl tarptautinių pervežimų ir tranzito vidaus vandenų keliais, nes valstybės narės ir naujai prisijungiančios valstybės sudarė dvišales sutartis; kadangi dėl to yra būtina nustatyti bendras taisykles, siekiant užtikrinti tinkamą vidaus transporto rinkos funkcionavimą ir ypač išvengti konkurencijos iškraipymų bei šios rinkos organizavimo nesklandumų;
kadangi šie veiksmai priklauso Bendrijos išimtinei kompetencijai ir kadangi šį tikslą galima pasiekti tik nustatant vienodas taisykles bei įsipareigojimus,
PRIĖMĖ ŠĮ REGLAMENTĄ:
1 straipsnis
Šis reglamentas taikomas prekių ir keleivių pervežimui vidaus vandenų keliais tarp valstybių narių ir per jas tranzitu.
2 straipsnis
Bet kuriam vežėjui, gabenančiam prekes ir keleivius vidaus vandenų keliais, leidžiama vykdyti transporto operacijas, apibrėžtas pirmiau minėtame 1 straipsnyje be jokios diskriminacijos dėl jo nacionalinės priklausomybės arba įsisteigimo vietos, su sąlyga, kad vežėjas:
- yra įsisteigęs vienoje iš valstybių narių pagal tos valstybės narės įstatymus,
- turi teisę toje valstybėje narėje užsiimti tarptautiniu prekių ir keleivių pervežimu vidaus vandenų keliais,
- tokiems pervežimams naudoja valstybėje narėje registruotus vidaus vandenų laivus arba, neturėdamas registracijos, turi valstybės narės laivyno nario pažymėjimą ir
- atitinka reikalavimus, nustatytus 1991 m. gruodžio 16 d. Tarybos reglamento (EEB) Nr. 3921/91, nustatančio sąlygas, kurių laikydamiesi vežėjai nerezidentai gali užsiimti prekių ar keleivių gabenimu vidaus vandenų keliais valstybėje narėje [4], 2 straipsnyje.
3 straipsnis
Šis reglamentas neturi įtakos trečiųjų šalių vežėjų teisėms, kurias jiems suteikia pataisyta Konvencija dėl navigacijos Reinu (Manheimo konvencija), Konvencija dėl navigacijos Dunojumi (Belgrado konvencija) arba tarptautiniai Europos bendrijos įsipareigojimai.
4 straipsnis
Šis reglamentas įsigalioja dvidešimtą dieną po jo paskelbimo Europos Bendrijų oficialiajameleidinyje.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 1996 m. liepos 8 d.